钦定古今图书集成/明伦汇编/皇极典/第253卷 > 书经 > 康诰
## 钦定古今图书集成/明伦汇编/皇极典/第253卷 > 书经 > 康诰

王曰：“呜呼！小子封，恫瘝乃身。敬哉！天畏棐忱。民情大
可见，小人难保。往尽乃心，无康好逸豫，乃其乂民。我
闻曰：‘怨不在大，亦不在小；惠不惠，懋不懋’。”

〈蔡传〉恫，痛；瘝，病也。视民之不安，如疾痛之在乃身，不可不敬之也。民情好恶，虽大可见，而小民至为难保。汝往之国，所以治之者非他，惟尽汝心无自安而好逸豫，乃其所以治民也。